text: [{"text_idx": "#000003", "text": "Bulchiinsi magaalaa Sandaafaa dhimma masjiida Ansaar irratti mari\u2019achuuf qophii tahuu beeksise"}, {"text_idx": "#000004", "text": "Masjiidni Ansaar kan magaalaa Sandaafaa ganda 03tti argamu hanga Isniina har\u2019aatti akka diigamu ajajni jedhu bulchiinsa magaalaa Sandaafaa irraa akka baheefi, xalayaan masjiidni akka diigamu ibsu kun masjiidicha irratti maxxanfamuu gabaasuun keenya ni yaadatama."}, {"text_idx": "#000005", "text": "Hawaasni muslimaa masjiidota iddoo gara garaatti diigamaa jiraniin dallane har\u2019a ganama irraa kaasee gara masjiida Ansaar imaluun, masjiidicha keessatti qur\u2019aana qara\u2019aa kara nagayatiin adeemsa seeraan ala masjiida diiguuf karoorfame kana hordofaa kan oole tahuu gabaafame. Haaluma kanaan zuhrii dura poolisoonni magaalatti gara masjiida Ansaar dhufuun dallansuu ummataa eega arganii booda, qaama dhimmi ilaallatu waliin waaree booda deebina jechuun ofirra kan gara galan tahuun beekameera."}, {"text_idx": "#000006", "text": "Waaree booda ammoo bulchiinsi magaalaa fi qaamoleen seeraa gara masjiidaa dhufuun koree waliin dhimma masjiida Ansaar irratti mari\u2019achuuf qophii tahuu ibsuun, hawaasa muslimaa tasgabbeessanii kan deebi\u2019an tahuu koree masjiida Ansaar keessa namni bilbilaan dubbisne nuuf hime."}, {"text_idx": "#000014", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]